section_heading: Ilirski pokret
paragraph_text: Ideja jugoslavenstva (južnoslavenstva) javlja se u Hrvata već u 17. stoljeću, Juraj Križanić i Pavao Ritter Vitezović pisali su o tome. U drugim južnoslavenskim narodima ideja se javlja nešto kasnije, te u vrijeme Hrvatskog narodnog preporoda dva stoljeća kasnije nastaje Ilirski pokret, koji je izvorno imao kao cilj slavensko jedinstvo, ali je pokret imao dovoljno jak odjek samo u jezgri hrvatskoga naroda (susjedni narodi Srbi i Slovenci su ga u većoj ili manjoj mjeri odbili) pa je ishod ilirizma oblikovanja hrvatske nacije i njezina identiteta.